ⴰⴱⴰⵏⴽ ⵏ ⵍⵎⵖⵔⵉⴱ

ⵉⴳⴰ ⵓⴱⴰⵏⴽ ⵏ ⵍⵎⵖⵔⵉⴱ ⴰⴱⴰⵏⴽ ⴰⵏⴰⵎⵎⴰⵙ ⴰⵎⵖⵔⴰⴱⵉ, ⵉⴳⴰ ⵢⴰⵜ ⵜⵎⵔⵙⵍⵜ ⵜⴰⴳⴷⵓⴷⴰⵏⵜ ⵉⵍⴰⵏ ⵜⴰⵙⵉⵎⴰⵏⵜ ⵜⴰⵥⵕⴼⴰⵏⵜ, ⵉⵜⵜⵓⵚⴽⵓ ⴳ 30 ⵢⵓⵏⵢⵓ 1959 ⵙ ⵡⴰⵏⴰⴹ ⵏ ⵓⴳⵍⵍⵉⴷ ⵎⵓⵃⵎⵎⴷ ⵡⵉⵙ ⵙⵎⵎⵓⵙ ⴰⵡⴷ ⵙ ⵜⵙⵓⵎⵔⵜ ⵏ ⵜⵏⴱⴰⴹⵜ ⵏ ⵄⴱⴱⵍⵍⴰ ⵉⴱⵕⴰⵀⵉⵎ ⵃⵎⴰ ⴰⴷ ⵢⴰⵎⵥ ⴰⴷⵖⴰⵔ ⵏ ⵍⴱⴰⵏⴽ ⴰⵎⵅⵣⵏⵉ ⴰⵎⵖⵔⴰⴱⵉ.

ⴳ ⵓⵙⴳⴳⵯⴰⵙ ⵏ 2020, ⵍⵍⵉⴳ ⵉⵍⵍⴰ ⵓⵔⵣⴰⵢ ⵏ ⵓⴱⴰⵢⵢⵓⵕ ⵏ ⴽⵓⵕⵓⵏⴰ ⵉⵙⵙⵓⴼⵖ ⵍⴱⴰⵏⴽ ⵏ ⵍⵎⵖⵔⵉⴱ ⵜⴰⵖⵜⴰⵙⵜ ⵏ ⵓⵣⵉⵣⴷⵔ ⵏ ⵡⴰⵜⵉⴳ ⴰⴷⵙⵍⴰⵏ ⵏ ⵓⴱⵖⵓⵔ ⵙⴳ 3% ⴰⵔ 2.25% ⵖⴰⵙ ⵉ ⵉⴷ ⵍⴱⴰⵏⴽ ⴱⵍⴰ ⴰⵜⵉⴳ ⵏ ⵓⴱⵖⵓⵔ ⵉⵜⵜⵓⵙⵎⵀⵍⵏ ⵅⴼ ⵉⵕⵟⵟⴰⵍⵏ ⵏ ⵉⵎⵍⵜⴰⵖⵏ.ⴰⵣⵉⵣⴷ ⵏ ⵡⴰⵜⵉⴳ ⵏ ⵓⴱⵖⵓⵔⵉⵕⵟⵟⴰⵍⵏ ⵉⴱⴰⵏⴽⵉⵢⵏ ⵉⴼⵔⴽⴰⵏⵏ .. ⵢⴰⵏ ⵓⵣⵉⵣⴷⵔ ⵓⵔ ⵉⴽⴽⵉⵏ ⴳ ⵡⴰⵜⵉⴳ ⵏ ⵓⴱⵖⵓⵔ

ⴳ ⵜⴳⵉⵔⴰ ⵏ ⵓⵙⴳⴳⵯⴰⵙ ⵏ 2023 ⵉⵙⵙⵓⴼⵖ ⴷ ⵍⴱⴰⵏⴽ ⵏ ⵍⵎⵖⵔⵉⴱ ⵢⴰⵜ ⵜⵎⴰⴷⴰⵢⵜ ⵏ ⵓⵙⴽⵜⵉ ⵙ ⵓⴽⵜⵜⴰⵢ ⵏ ⵓⵙⵏⵎⴰⵍⴰ ⵏ ⵜⵙⵎⵓⵏⴰⵢ ⵜⵉⵙⴳⵯⵙⴰⵏⵉⵏ ⵏ ⵍⴱⴰⵏⴽ ⴰⴳⵔⴰⵖⵍⴰⵏ ⴷ ⵓⴼⵏⵉⵇ ⴰⴳⵔⴰⵖⵍⴰⵏ ⵏ ⵓⵇⴰⵕⵉⴹ ⴳ ⵎⵕⵕⴰⴽⵛ.

ⴰⵎⵣⵔⵓⵢ
ⵉⴳⴰ ⵓⵙⵔⵓⵙ ⵏ ⴽⵔⴰ ⵏ ⵍⴱⴰⵏⴽ ⵏ ⵓⵡⴰⵏⴽ ⴳ ⵍⵎⵖⵔⵉⴱ ⵙⴳ ⵜⵎⵙⵍⴰⵢⵉⵏ ⵏⵏⴰ ⵜⵡⴰⵜⵜⵙ ⴼⵕⴰⵏⵚⴰ ⴰⴷ ⵖⵔⵙⵏⵜ ⵜⴰⵡⴹ, ⵃⵎⴰ ⴰⴷ ⵜⵙⵎⵖⵔ ⵜⵉⴹⴰⴼ ⵏⵏⵙ ⵜⵉⵥⵕⴼⴰⵏⵉⵏ ⴷ ⵓⵙⴽⴰⵔ ⵏ "ⵜⵓⵇⵇⵏⴰ ⵜⵓⴷⵔⵉⵎⵜ" ⵅⴼ ⵍⵎⵅⵣⵏ. ⵙ ⵡⴰⵎⵎⵏ ⵡⴰⵜⵜⵙⵏ ⵉⴷ ⵍⴱⴰⵏⴽ ⵏ ⵍⵎⵖⵔⵉⴱ ⴰⴷ ⵜ ⵙⴽⵔⵏ ⵙ ⵜⵎⵍⴷⴰ ⵏ ⵓⵕⵟⵟⴰⵍ ⵏ 1904, ⵎⴰⵛⴰ ⵢⵓⴳⵉ ⵓⵚⵍⵟⴰⵏ ⴰⴷ ⴰⵙ ⵙⵔⵙ ⵜⴻⵜⵜⵓⵙⵎⴰⴳⵍ ⴼⵕⴰⵏⵚⴰ, ⵍⵍⵉⴳ ⵜⴳⴰ ⵜⵎⵙⴰⵔⵜ ⵏ ⵍⴱⴰⵏⴽ ⵢⴰⵜ ⵜⵎⵙⴰⵔⵜ ⵜⴰⵙⵔⵜⴰⵏⵜ ⵓⵔ ⵖⵉⴼⵙ ⵉⵍⵍⵉ ⵓⵎⴹⴰⴽⴰⵕ ⵖⴰⵙ ⴰⴽⴷ ⵜⵏⴱⴰⴹⵜ ⵏ ⴼⵕⴰⵏⵚⴰ, ⴷⴰⵢ ⵉⵇⵇⵉⵎ ⴳ ⵡⴰⵡⴰⵍ ⵏⵏⵙ ⵎⵇⵇⴰⵔ ⵙⵙⵉⵡⵍⵏ ⵉⴷ ⵍⴱⴰⵏⴽ.

ⴳ ⵓⴳⵔⴰⵡ ⵏ ⵜⴳⵣⵉⵔⵜ ⵜⴰⵣⴳⵣⴰⵡⵜ ⴳ ⵓⵙⴳⴳⵯⴰⵙ ⵏ 1906, ⵜⵓⵖⴰ ⵜⴳⴰ ⵜⵎⵙⵍⴰⵢⵜ ⵏ ⵍⴱⴰⵏⴽ ⵙⴳ ⵜⵏⵇⵇⴰⴹ ⵏ ⵓⵖⴰⵡⴰⵙ ⵏ ⵜⵡⵓⵔⵉⵡⵉⵏ, ⵉⵍⵉⵏ ⴳⵉⵙ ⵜⵓⴳⴷⵜ ⵏ ⵉⵎⴹⴰⴽⴰⵕⵏ ⵏⴳⵔ ⵉⴳⵏⵙⴰⵙⵏ ⵏ ⵉⵡⴰⵏⴽⵏ ⵉⵎⴷⵔⴰⵡⵏ, ⴷⴰⵢ ⵉⵙⵎⴷ ⵙ ⵡⵓⴹⵓⴼ ⵏ ⵓⵎⴰⴳⵔⴰⴷ ⵡⵉⵙ ⴽⵕⴰⴹ ⵏ ⵜⵏⵜⵜⴰⵎⵜ ⵏ ⵓⴳⵔⴰⵡ, ⵏⵏⴰ ⴳⵉⵙ ⵜⴰⵙⴳⵍⵓⵜ ⵏ ⵍⴱⴰⵏⴽ. 

ⵜⵎⵓⵏ ⵢⴰⵜ ⵜⵙⵇⵇⵉⵎⵜ ⵜⵓⵥⵍⵉⵢⵜ ⵉⴼⴼⵖⵏ ⵙⴳ ⵓⴳⵔⴰⵡ ⴷⴰⵢ ⵜⵙⴽⵔ ⵢⴰⵏ ⵓⵙⵍⴳⵏ ⵉⵥⵍⵉⵏ ⵙ ⵍⴱⴰⵏⴽ ⴰⵎⵅⵣⵏⵉ, ⵜⵙⵖⵣⵏ ⵜ ⵜⵎⵙⵎⵓⵏⵜ ⵜⴰⵎⴰⵜⴰⵢⵜ ⵏ ⵉⵏⴱⵣⴰⵔⵏ ⴳ 25 ⴱⵕⴰⵢⵕ 1970. ⵜⵓⵖⴰ ⵉⴳⴰ ⵍⴱⴰⵏⴽ ⵢⴰⵜ ⵜⵎⵔⵙⵍⵜ ⵜⴰⴳⵔⴰⵖⵍⴰⵏⵜ ⵉⵍⴰⵏ ⴰⴷⴳⴰⵔ ⴷ ⵉⵎⵙⵙⵓⴳⴰⵔ ⴷ ⵉⵎⵙⵖⴰⵏⵏ, ⴰⵡⴷ ⵉⵙⵍⴳⵏⵏ ⵏⵏⴰ ⵙ ⵜⴻⵜⵜⵓⵙⵡⵓⴷⴷⵓ, ⵉⵜⵜⵓⵙⴽⴰⵔ ⵙ ⵜⵙⴳⵍⵓⵜ ⵏ ⵍⵎⵅⵣⵏ ⴳ ⵜⵉⵣⵉ ⵏ ⵙⵉⵏ ⵡⴰⴳⵏⴰⵔⵏ ⵏ ⵓⵙⴳⴳⵯⴰⵙ, ⵙⴳ ⵓⵙⴰⴽⵓⴷ ⵏ ⵓⵙⵖⵣⵏ ⵏ ⵜⵏⵜⵜⴰⵎⵜ ⵏ ⵜⴳⵣⵉⵔⵜ ⵜⴰⵣⴳⵣⴰⵡⵜ, ⵢⵉⵍⵉ ⵓⵙⵖⵉⵎ ⵏⵏⵙ ⴰⵏⴰⵎⵓⵏ ⴳ ⵟⴰⵏⵊⴰ ⴰⵍ ⵖⴰ ⵏⵏⵓⵕⵥⵎⵏ ⵡⴰⵢⵢⴰⵡⵏ ⵏⵏⵙ ⴷ ⵜⵙⵏⵓⵔⴰⵢ ⴳ ⵜⵎⴷⵉⵏⵉⵏ ⵜⵉⴷⵙⵍⴰⵏⵉⵏ ⵏ ⵍⵎⵖⵔⵉⴱ, ⴰⵡⴷ ⴽⵓ ⴰⴷⵖⴰⵔ ⵢⵓⵛⵛⵍⵏ. ⵜⵓⵖⴰ ⵉⵅⵚⵚⴰ ⵉ ⵍⵎⵅⵣⵏ ⴰⴷ ⵉⵙⵙⵓⵊⴷ ⵉ ⵍⴱⴰⵏⴽ ⵜⵉⵎⵓⵔⴰ ⵉⵅⵚⵚⴰⵏ ⵉ ⵜⵓⵚⴽⴰ ⵏ ⵓⵙⵖⵉⵎ ⵏⵏⵙ ⴷ ⵡⴰⵢⵢⴰⵡⵏ ⵏⵏⵙ ⴷ ⵜⵙⵏⵓⵔⴰⵢ ⵏⵏⵙ ⴱⴰⵟⵍ, ⵎⴽⴷⴰ ⵢⵓⵎⵥ ⵜⵉⵏⵣⵣⴰ ⵏ ⵇⴰⵃ ⵉⵔⴳⴰⵢⵏ ⵉⵍⵍⴰⵏ ⵏⵉⵖ ⵏⵏⴰ ⵖⴰ ⵢⵉⵍⵉⵏ ⴳ ⵉⵎⴰⵍ. 

ⴳ ⵎⴰⴷ ⵉⵣⴷⵉⵏ ⴷ ⵓⴷⴳⴰⵔ ⵏ ⵍⴱⴰⵏⴽ, ⵜⵉⵡⵉ ⴷ ⵜⵏⵜⵜⴰⵎⵜ ⵉⵙ ⵉⵅⵚⵚⴰ ⴰⴷ ⵢⵉⵍⵉ ⵏⴳⵔ ⵙⵎⵎⵓⵙ ⴷ ⵎⵔⴰⵡ ⵏ ⵓⵎⵍⵢⵓⵏ ⵓⴼⵔⴰⵏⴽ ⴳ ⵓⵡⵓⵜⵜⵓ ⴰⵏⴰⴷⴷⴰⵡ, ⴷ ⵡⴰⴳⵏⴰⵔ ⵏ ⵓⵎⵍⵢⵓⵏ ⵏ ⵓⴼⵔⴰⵏⴽ ⵙ ⵓⵣⵣⵓⵔ, ⵙ ⵜⵙⵎⵍⴰ ⵏ ⴽⵓ ⴰⵡⴰⵏⴽ ⵉⵙⵙⴳⵎⴹⵏ ⵜⴰⵎⵢⴰⵇⵇⴰⵏⵜ ⵉⵔⴰⵏ ⴰⴷ ⵉⴱⵣⵔ ⵉ ⴽⵔⴰ ⵏ ⵍⴱⴰⵏⴽ ⵉⵜⵜⴰⵡⵥⵍⴰⵢⵏ ⵖⵔ ⵉⵍⵍⴰ ⵓⴳⵏⵙⴰⵙ ⴳ ⵍⴱⴰⵏⴽ ⴰⵎⵅⵣⵏⵉ. 

ⵙ ⵡⴰⵎⵎⵏ, ⵉⵜⵜⴰⵡⵥⵍⴰⵢ ⵓⴷⴳⴰⵔ ⵏ ⵍⴱⴰⵏⴽ ⴳ 15400000 ⵏ ⵓⴼⵔⴰⵏⴽ, ⴷⴰⵢ ⵉⴱⴹⴰ ⵅⴼ ⴽⴽⵓⵥⵜ ⴷ ⵎⵔⴰⵡⵜ ⵏ ⵜⵏⵉⵜⵉⵡⵉⵏ ⵙⴳ 2200 ⵏ ⵢⵉⵍⵉ ⵙ ⵡⴰⵜⵉⴳ ⵏ 500 ⵏ ⵓⴼⵔⴰⵏⴽ. ⴰⵀⴰ ⵥⵍⵉⵏⵜ ⵙⵏⴰⵜ ⴷ ⵎⵔⴰⵡⵜ ⵏ ⵜⵏⵉⵜⵉⵡⵉⵏ ⵙ ⵉⵡⴰⵏⴽⵏ ⵉⵎⵙⴳⵎⴰⴹⵏ, ⴷ ⵙⵏⴰⵜ ⵉ ⵜⴳⵔⵓⵎⵎⴰ ⵏ ⵉⴷ ⵍⴱⴰⵏⴽ ⵏ ⵍⵎⵖⵔⵉⴱ ⵉⵍⴰⵏ ⵜⴰⵙⴳⵍⵓⵜ ⵏ ⵓⵕⵟⵟⴰⵍ ⵏ 1904.

ⴳ ⵎⴰ ⵉⵣⴷⵉⵏ ⴷ ⵓⵙⵡⵓⴷⴷⵓ, ⵀⴰ ⵏⵏ ⵉⵜⵜⵓⵙⵎⴰⵔⴳⵍ ⵙⵉⵙ ⵓⵙⵇⵇⵉⵎ ⵏ ⵜⵎⵙⵙⵓⴳⵓⵔⵜ ⵉⵙⵎⵓⵏⴰⵏ ⴽⴽⵓⵥ ⴷ ⵎⵔⴰⵡ ⵏ ⵉⴳⵎⴰⵎⵏ, ⴰⵔ ⵜⵏ ⵉⵙⵜⵜⵉ ⵓⴳⵔⴰⵡ ⴰⵎⴰⵜⴰⵢ ⵏ ⵉⵛⵔⵉⴽⵏ, ⴰⵀⴰ ⵉⵜⵜⵡⴰⴱⴷⵔ ⵉⵙ ⴰⴷ ⵉⵙⵎⵍ ⴽⵓ ⵍⴱⴰⵏⴽ ⵙⴳ ⵉⴷ ⵍⴱⴰⵏⴽ ⴰⴷ: ⵍⴱⴰⵏⴽ ⵏ ⵍⴰⵍⵎⴰⵏ ⴷ ⵍⴱⴰⵏⴽ ⵏ ⵏⵏⴳⵍⵉⵣ ⴷ ⵍⴱⴰⵏⴽ ⵏ ⵚⴱⴰⵏⵢⴰ ⴷ ⵍⴱⴰⵏⴽ ⵏ ⴼⵕⴰⵏⵚⴰ, ⵢⴰⵏ ⵓⵏⵎⴰⵜⴰⵔ ⵏⵏⵙ ⴳ ⵍⴱⴰⵏⴽ ⴰⵎⵅⵣⵏⵉ, ⵙ ⵓⵎⵙⴰⵙⴰ ⴷ ⵜⵏⴱⴰⴹⵉⵏ ⵏⵏⵙⵏ, ⵜⵓⵖⴰ ⵜⴳⴰ ⵜⵙⵎⵉⴳⵍⵜ ⵏ ⵉⵏⵎⴰⵜⴰⵔⵏ ⵉⵏⵏ ⴰⴱⴷⴰⴷ ⵅⴼ ⵓⵙⵖⵓⴷⵓ ⵏ ⵜⵡⵓⵔⵉ ⵏ ⵍⴱⴰⵏⴽ, ⴷ ⵓⵣⵔⴰⴽ ⵏ ⵉⵎⵏⵏⵉⵜⵏ ⵏ ⵜⵙⴳⵍⵓⵜ ⴷ ⵜⵉⴹⴰⴼ ⵏ ⵜⵎⵀⴰⵍ ⵉⵣⴷⵉⵏ ⴷ ⵓⵙⴼⵓⵍⴽⵉ ⵏ ⵓⵙⵓⵔⵙ ⵏ ⵓⴷⵔⵉⵎ.

ⵙⴳ ⵜⵙⴳⴰ ⵢⴰⴹⵏ, ⵜⵙⵙⵉⵡⵍ ⵜⵏⵜⵜⴰⵎⵜ ⵉⵙ ⵉⵥⴹⴰⵕ ⵍⵎⵅⵣⵏ ⴰⴷ ⵉⵃⴹⴰ ⵍⴱⴰⵏⴽ, ⵙ ⵜⵖⴰⵔⴰⵙⵜ ⵏ ⵢⴰⵏ ⵓⵏⵖⵍⴰⴼ ⴰⵎⴰⵜⵜⴰⵢ ⵏⵏⴰ ⵜ ⵉⵙⵎⴰⵍⵏ ⵙ ⵢⴰⵏ ⵓⵎⵙⴰⵙⴰ ⵉⵣⵡⴰⵔⵏ ⴰⴽⴷ ⵜⵎⵙⵙⵓⴳⵓⵔⵜ ⵏ ⵍⴱⴰⵏⴽ, ⵜⵓⵖⴰ ⵉⵍⴰ ⵓⵏⵖⵍⴰⴼ ⴰⵣⵔⴼ ⵏ ⵜⵓⵙⵙⵏⴰ ⵏ ⵜⵡⵓⵔⵉ ⵏ ⵍⴱⴰⵏⴽ, ⴷ ⵜⵉⴹⴰⴼ ⵏ ⵓⵙⵓⴼⵖ ⵏ ⵜⵡⵔⵉⵇⵉⵏ ⵜⵉⵥⵕⴼⴰⵏⵉⵏ, ⴷ ⵓⴹⴰⴽⴰⵍ ⵏ ⵓⵣⵔⴰⴽ ⵏ ⵉⵙⴱⴷⴰⴷⵏ ⵏ ⵜⵙⴳⵍⵓⵜ, ⵎⴽⴷⴰ ⵉⵍⵍⴰ ⴼⵍⵍⴰⵙ ⵓⵙⴳⵎⴹ ⵏ ⵜⵡⵔⵉⵇⵉⵏ ⵜⵉⵥⵕⴼⴰⵏⵉⵏ ⵏⵉⵖ ⴰⵙⵔⵓⵙ ⵏ ⵉⵜⵍⵉ ⴳⵉⵙⵏⵜ, ⴷ ⵓⴱⴷⴰⴷ ⵅⴼ ⵉⵎⵢⴰⵙⵙⴰⵜⵏ ⵏ ⵜⵙⵇⵇⴰⵏ ⵏ ⵍⴱⴰⵏⴽ ⴷ ⵓⵙⴱⴰⵢⵏⵓ ⵏ ⵍⵎⵅⵣⵏ. ⵎⴰⵛⴰ ⵓⵔ ⴰⵙ ⵉⵣⵔⵉ ⴰⴷ ⵉⴽⵛⵛⵎ ⴳ ⵓⵙⵡⵓⴷⴷⵓ ⵏ ⵉⵙⴽⴽⵉⵏⵏ ⵏ ⵍⴱⴰⵏⴽ.

ⴳ ⵜⵉⵍⴰⵡⵜ, ⵜⵙⵙⵉⵡⴹ ⵜⵓⵚⴽⴰ ⵏ ⵍⴱⴰⵏⴽ ⴰⴷ ⴰⵎⵅⵣⵏⵉ ⵙ ⵜⵉⴹⴰⴼ ⵏ ⵜⵏⵓⴷⴰⴼ ⵏ ⵜⴳⵍⴷⵉⵜ, ⵍⵍⵉⴳ ⵉⴳⴰ ⵢⴰⵏ ⵉⵎⵉⵙ ⵙⴳ ⵉⵎⴰⵙⵙⵏ ⵏ ⵡⴰⵣⵣⴰⵖ ⴰⵥⵕⴼⴰⵏ ⴰⵡⵕⵓⴱⴱⵉ, ⵉⵇⵇⴰⵏ ⴷ ⵓⴱⴷⴰⵔ ⵉⵙ ⵣⵔⵉⵏⵜ ⵅⴼ ⵍⵎⵖⵔⵉⴱ ⴽⵔⴰ ⵏ ⵜⵔⵎⵉⵜⵉⵏ ⵏ ⵓⵙⴳⴳⴷ ⵓⴷⵔⵉⵎ ⵙⴳ ⵜⴳⵉⵔⴰ ⵏ ⵓⵎⵏⵖⵉ ⵏ ⵜⵉⵟⵟⴰⵡⵉⵏ ⴳ 1860 ⴰⵍⵍⵉⴳ ⵉⵅⵡⴰ ⵓⵙⴱⴰⵢⵏⵓ ⵏ ⵓⵡⴰⵏⴽ ⵙ ⵉⵕⵥⴰⵏ, ⵎⴰⵛⴰ ⵣⴳⵍⵏⵜ ⵜⵔⵎⵉⵜⵉⵏ ⴰⴷ ⵙ ⵜⵓⴳⴷⵜ ⵏ ⵉⵎⵙⴽⴰⵔⵏ ⵉⴳⵯⵏⵙⴰⵏⵏ ⴷ ⵡⵉⵏ ⴱⵕⵕⴰ. ⵙ ⵓⵙⴷⴷⵉⴷ ⵏ ⵜⵕⵥⵉ ⵏ ⵓⴱⴰⴹ ⴰⵥⵕⴼⴰⵏ ⴰⵎⵖⵔⴰⴱⵉ, ⵉⵜⵜⵓⵙⵡⵓⴷⴷⵓ ⵍⴱⴰⵏⴽ ⴰⴷ ⴰⵎⵅⵣⵏⵉ ⵙ ⵓⵎⵙⴰⵙⴰ ⴷ ⵉⵙⴱⴷⴰⴷⵏ ⵏ ⵓⵙⵍⴳⵏ ⴰⵥⵕⴼⴰⵏ ⴰⴼⵕⴰⵏⵚⵉⵚ. ⴷⴰⵢ ⵉⵜⵜⵡⴰⴱⴷⵔ ⵉⵙ ⵜⵥⵍⵉ ⵜⵏⴱⴹⴰⵢⵜ ⵜⴰⵇⵓⵏⵙⵓⵜ ⴷ ⵓⵎⵖⵔⴰⴱⵉ ⵙ ⵓⵣⵣⵔⴰⵢ ⵏ ⵉⵎⵚⵉⵕⵉⴹⵏ ⵏⵏⴰ ⴷⴰ ⵉⵙⵙⴰⴼⴰⴹ ⵍⴱⴰⵏⴽ ⴰⴷ ⵏⵉⵖ ⵉⵎⵚⵉⵕⵉⴹⵏ ⵉⵍⵍⴰⵏ ⵖⵉⴼⵙ, ⴰⵀⴰ ⴰⴷ ⵜⵥⵍⵉ ⵜⵙⵏⴱⴹⴰⵢⵜ ⵜⴰⴼⵉⴷⵉⵔⴰⵍⵉⵜ ⵜⴰⵙⵡⵉⵙⵔⵉⵜ ⴳ ⵍⵓⵣⴰⵏ ⵙ ⵓⵣⵣⵔⴰⵢ ⵏ ⵉⵎⵏⵣⴰⵖⵏ ⵉⵜⵜⵉⵍⵉⵏ ⵏⴳⵔ ⵍⵎⵅⵣⵏ ⴷ ⵍⴱⴰⵏⴽ.

ⵙⴳ ⵜⵙⴽⵔⴰⵡⵉⵏ ⵏⵏⴰ ⵉⴳⴰ ⵍⴱⴰⵏⴽ ⵓⴹⵓⴼ ⵏⵏⵙ ⵏ ⵜⵙⵎⵉⴳⵍⵜ ⵏ ⵡⵓⴷⵓⵣ ⵏ ⵜⵇⴰⵕⵉⴹⵉⵏ ⵏ «ⵍⵃⴰⵙⴰⵏⵉ» ⴷ ⵓⵙⵓⴼⵖ ⵏ ⵜⵡⵔⵉⵇⵉⵏ ⵜⵉⴱⴰⵏⴽⵉⵢⵉⵏ ⵜⵉⵎⵣⵡⵓⵔⴰ. ⴷ ⵓⵢⵏⵏⴰ ⵍⵍⵉⴳ ⵜⵍⵍⴰ ⵜⵎⴰⵔⵉⵍⵉⵜ ⵏ ⵜⵓⴳⴳⵯⵓⵥⵜ ⵏ ⵢⴰⵏ ⵡⴰⵜⵉⴳ ⵓⵛⵛⵉⵍ ⵏ ⵓⵎⵙⴰⵙⴰ ⵏⴳⵔ ⵓⴷⵔⵉⵎ ⴰⵃⴰⵙⴰⵏⵉ ⴷ ⵓⴷⵔⵉⵎ ⴰⴼⵕⴰⵏⵚⵉⵚ, ⴰⵍⵍⵉⴳ ⵉⵙⴱⴷⴷ ⵍⴱⴰⵏⴽ ⴰⵎⵅⵣⵏⵉ ⴰⵎⵖⵔⴰⴱⵉ ⴳ ⴽⵟⵓⴱⵕ 1919 ⴰⵜⵉⴳ ⵏ ⵓⵎⵙⴰⵙⴰ ⵏⴳⵔ ⵙⵉⵏ ⵉⴷⵔⵉⵎⵏ. ⴳ ⵎⴰⵕⵚ 1920 ⵜⴻⵜⵜⵓⵖⵜⵙ ⵜⵓⵙⵙⵔⴰ ⵏ ⵓⴷⵔⵉⵎ ⴰⵃⴰⵙⴰⵏⵉ ⴷⴰⵢ ⵉⵜⵜⵓⵙⵏⴼⵍ ⵙ ⵜⵡⵔⵉⵇⵉⵏ ⵜⵉⴱⴰⵏⴽⵉⵢⵉⵏ ⴷ ⵜⵇⴰⵕⵉⴹⵉⵏ ⵙ ⵓⴼⵔⴰⵏⴽ ⴰⵎⵖⵔⴰⴱⵉ, ⵏⵏⴰ ⵎⵓ ⵉⵜⵜⴰⵡⵥⵍⴰⵢ ⵡⴰⵜⵉⴳ ⵏ ⵓⵎⵙⴰⵙⴰ ⵏⵏⵙ ⴷ ⵓⴼⵔⴰⵏⴽ ⴰⴼⵕⴰⵏⵚⵉⵚ ⵙⴳ ⴷⵓⵊⴰⵏⴱⵉⵔ 1921 ⵙ ⵜⵖⴰⵔⴰⵙⵜ ⵏⵏⴰ ⵉⵜⵜⵡⴰⵙⵙⵏⵏ ⴰⴽⵓⴷ ⴰⵏⵏ ⵙ ⵓⵙⵉⴹⵏ ⵏ ⵜⵎⵀⴰⵍ. ⴷⴰⵢ ⵜⴻⵜⵜⵓⵙⵖⵣⵉⴼ ⵜⵙⴳⵍⵓⵜ ⵏ ⵓⵙⵓⴼⵖ ⵉⵍⵍⴰⵏ ⵖⵔ ⵍⴱⴰⵏⴽ ⴰⵎⵅⵣⵏⵉ ⵙ ⵜⵉⵣⵉ ⵏ ⵡⴰⴳⵏⴰⵔ ⵏ ⵓⵙⴳⴳⵯⴰⵙ ⴰⵔ 1946.

ⴰⵙⵔⵓⵙ
ⴳ ⵓⵙⴳⴳⵯⵙ ⵏ 1958 ⵙⵙⵏⵜⵉⵏ ⵉⵎⵀⴰⵡⴰⴹⵏ ⵏⴳⵔ ⵜⵏⴱⴰⴹⵜ ⵏ ⵍⵎⵖⵔⵉⴱ ⴷ ⵍⵎⵖⵔⵉⴱ ⴷ ⵍⴱⴰⵏⴽ ⴰⵎⵅⵣⵏⵉ ⴰⵎⵖⵔⴰⴱⵉ ⵃⵎⴰ ⴰⴷ ⵉⵔⴰⵔ ⵍⵎⵖⵔⵉⴱ ⵜⴰⵙⴳⵍⵓⵜ ⵏ ⵓⵙⵓⴼⵖ. ⵙ ⵡⴰⵎⵎⵏ, ⴳ ⵓⵎⵣⵡⴰⵔⵓ ⵏ ⵢⵓⵍⵢⵓⵣ 1959 ⵉⵜⵜⵡⴰⴳ ⵢⴰⵏ ⵓⵙⵉⵏⴰⴳ ⴰⵏⴰⵎⵓⵔ ⵏ ⵓⵙⵓⴼⵖ ⵉⵍⴰⵏ ⵉⵙⵎ ⵏ «ⵍⴱⴰⵏⴽ ⵏ ⵍⵎⵖⵔⵉⴱ» ⵙ ⵓⵎⵙⴰⵙⴰ ⴷ ⵓⴹⴰⵀⵉⵕ ⴰⵎⴰⵖⵓⴷ ⵓⵟⵟⵓⵏ 233-59-1 ⴳ ⵓⵙⴰⴽⵓⴷ ⵏ 23 ⵜⴰⴼⴰⵙⴽⴰ 1378 (ⵉⵎⵙⴰⵙⴰⵏ ⴷ 30 ⵢⵓⵏⵢⵓ 1959), ⴰⵀⴰ ⵢⵓⵎⵥ ⴰⴷⵖⴰⵔ ⵏ ⵍⴱⴰⵏⴽ ⴰⵎⵅⵣⵏⵉ ⴰⵎⵖⵔⴰⴱⵉ ⵎⵓ ⵜⴻⵜⵜⵓⵙⴱⴱⴷ ⵜⵡⵓⵔⵉ ⵏⵏⵙ ⵙ ⵜⵖⴰⵔⴰⵙⵜ ⵜⴰⵎⴰⴷⴷⵓⴷⵜ.ⴰⵖⵎⵉⵙ ⴰⵎⴰⴷⴷⵓⴷ ⵓⵟⵟⵓⵏ 2568